Komisjoni määrus (EÜ) nr 256/2002,

12. veebruar 2002,

uute söödalisandite ajutise kasutamise lubamise, ühe söödalisandi ajutise kasutamise lubamise pikendamise ja ühe söödalisandi kasutamise alalise lubamise kohta

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. novembri 1970. aasta direktiivi 70/524/EMÜ söödalisandite kohta, [1] viimati muudetud komisjoni määrusega (EÜ) nr 2205/2001, [2] eriti selle artikleid 3, 9d ja 9e,

ning arvestades järgmist:

(1) Direktiiviga 70/524/EMÜ nähakse ette, et uusi söödalisandeid võib lubada pärast direktiivi artikli 4 kohaselt esitatud taotluse läbivaatamist.

(2) Direktiivi 70/524/EMÜ artikli 9e lõikega 1 nähakse ette, et uut söödalisandit võib ajutiselt lubada, kui kõnealuse direktiivi artikli 3a punktide b–e tingimused on täidetud ja kui olemasolevate tulemuste põhjal võib eeldada, et loomasöödas kasutamise korral mõjub söödalisand ühel artikli 2 punktis a osutatud viisil. Selliseid ajutisi lubasid antakse kõnealuse direktiivi C lisa II osas osutatud lisandite puhul kuni neljaks aastaks.

(3) Esitatud toimikute hindamine I lisas kirjeldatud paakumisvastaste ainete naatriumferrotsüaniidi ja kaaliumferrotsüaniidi osas näitab, et kõnealused söödalisandid vastavad eespool nimetatud tingimustele. Söötade teaduskomitee on 3. detsembril 2001 andnud soodsa hinnangu kõnealuste paakumisvastaste ainete ohutuse kohta; seepärast võib neid lubada ajutiselt kasutada nelja aasta jooksul.

(4) Komisjoni määrusega (EÜ) nr 937/2001 [3] on pikendatud mikroorganismide preparaadi Bacillus cereus var. toyoi (NCIMB 40112; Toyocerin®) kasutamise ajutist luba broilerite, munakanade, vasikate, nuumveiste, emaste aretusküülikute ja broilerküülikute puhul. Luba on pikendatud ainult kuni 1. märtsini 2002, et oleks piisavalt aega uuesti hinnata selle tüve ohutust seoses resistentsusega tetratsükliini suhtes vastavalt söötade teaduskomitee taotlusele ning pidades silmas pärast kõnealuse aine kasutamise esimest ajutist luba kogunenud tõendusmaterjali.

(5) Komisjon sai vajalikud andmed 17. septembril 2001. Nende andmete põhjal jõudis söötade teaduskomitee oma 5. detsembri 2001. aasta aruandes toote Toyocerin® kohta järeldusele, et esitatud toimikute hindamisel on selgunud, et toodet võib käsitada ohutuna seoses toksiinide moodustamisega ja resistentsusega antibiootikumide suhtes.

(6) Kuna uute andmete põhjal on komisjon veendunud, et direktiivi 70/524/EMÜ artikli 3a punktide b–e tingimused on täidetud, tuleks kogu maksimaalse lubatava viieaastase ajavahemiku ülejäänud osaks anda preparaadi Bacillus cereus var. toyoi (NCIMB 40112) kasutamise ajutine luba broilerite, munakanade, vasikate, nuumveiste, emaste aretusküülikute ja broilerküülikute puhul. Kuna kõnealuse ajutise loa kehtivus katkes ajavahemikul 21. veebruarist 31. maini 2001, peaks selle kehtivus lõppema 7. oktoobril 2004.

(7) Mikroorganismide preparaadi Bacillus cereus var. toyoi (NCIMB 40112) kasutamise ajutine luba põrsaste, sigade ja emiste puhul lõppes maksimaalse lubatava viieaastase ajavahemiku lõppedes 21. aprillil 1999.

(8) Söötade teaduskomitee on oma 5. detsembri 2001. aasta aruandes toote Toyocerin® kohta kinnitanud, et toode vastab direktiivi 70/524/EMÜ artikli 3a punktide b–e tingimustele, kui seda kasutatakse põrsaste, nuumsigade ja emiste puhul. Kõnealuses söötade teaduskomitee aruandes on esitatud soodne hinnang ka toote Toyocerin® tõhususe osas, kui seda kasutatakse kuni kahekuuste põrsaste ja emiste puhul.

(9) Kuna kõik direktiivi 70/524/EMÜ artikli 3a tingimused on täidetud, tuleks anda mikroorganismide preparaadi Bacillus cereus var. toyoi (NCIMB 40112) kasutamise alaline luba põrsaste ja emiste puhul kasutamiseks III lisas kirjeldatud tingimustel.

(10) Toimiku hindamine näitab, et töötajate kaitsmiseks söödalisanditega kokkupuutumise eest võib olla tarvis võtta teatavaid meetmeid. Kõnealune kaitse tuleks tagada nõukogu 12. juuni 1989. aasta direktiivi 89/391/EMÜ (töötajate tööohutuse ja töötervishoiu parandamist soodustavate meetmete kehtestamise kohta) [4] kohaldamisega.

(11) Käesolevas määruses ettenähtud meetmed on kooskõlas alalise söödakomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Sideainete, paakumisvastaste ainete ja koagulantide rühma kuuluvaid I lisas loetletud söödalisandeid lubatakse kasutada loomasöödas kõnealuses lisas ettenähtud tingimustel.

Artikkel 2

Mikroorganismide rühma kuuluvate II lisas loetletud valmististe kasutamise ajutist luba pikendatakse kõnealuses lisas ettenähtud tingimustel.

Artikkel 3

Mikroorganismide rühma kuuluvat III lisas nimetatud valmistist lubatakse kasutada söödalisandina kõnealuses lisas ettenähtud tingimustel ilma ajaliste piiranguteta.

Artikkel 4

Käesolev määrus jõustub järgmisel päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 12. veebruar 2002

Komisjoni nimel

komisjoni liige

David Byrne

[1] EÜT L 270, 14.12.1970, lk 1.

[2] EÜT L 297, 15.11.2001, lk 3.

[3] EÜT L 130, 12.5.2001, lk 25.

[4] EÜT L 183, 29.6.1989, lk 1.

--------------------------------------------------

I LISA

Sideained, paakumisvastased ained ja koagulandid

Number (või EÜ number) | Söödalisand | Keemiline valem, kirjeldus | Loomaliik või -kategooria | Vanuse ülempiir | Miinimumsisal- dus | Maksimumsisaldus | Muud sätted | Loa kehtivusaja lõpp |

täissöödas (mg/kg) | täissöödas (mg/kg) |

E 535 | Naatriumferrotsüaniid | Na4[Fe(CN)6]· 10H20 | Kõik loomaliigid ja -kategooriad | — | — | — | Maksimumsisaldus: 80 mg/kg NaCl (arvutatud ferrotsüaniidi anioonina) | 1.3.2006 |

E 536 | Kaaliumferrotsüaniid | K4[Fe(CN)6]· 3H20 | Kõik loomaliigid ja -kategooriad | — | — | — | Maksimumsisaldus: 80 mg/kg NaCl (arvutatud ferrotsüaniidi anioonina) | 1.3.2006 |

--------------------------------------------------

II LISA

Mikroorganismid

Number (või EÜ number) | Söödalisand | Keemiline valem, kirjeldus | Loomaliik või -kategooria | Vanuse ülempiir | Miinimum- sisaldus | Maksimum- sisaldus | Muud sätted | Loa kehtivusaja lõpp |

CFU/kg täissöödas | CFU/kg täissöödas |

1 | Bacillus cereus var. toyoi NCIMB 40112/ | Bacillus cereus var. toyoi valmistis, mis sisaldab vähemalt 1 × 1010 CFU/g söödalisandit | Broilerkanad | — | 0,2 × 109 | 1 × 109 | Söödalisandi ja eelsegu kasutamisjuhistes tuleb märkida säilitustemperatuur, kõlblikkusaeg ja granuleerimispüsivus Võib kasutada segajõusöödas, mis sisaldab lubatud koktsidiostaatikume: monensiinnaatrium, lasalotsiidnaatrium, salinomütsiinnaatrium, dekokinaat, robenidiin, narasiin, halofuginoon | 7.10.2004 |

Munakanad | — | 0,2 × 109 | 1 × 109 | Söödalisandi ja eelsegu kasutamisjuhistes tuleb märkida säilitustemperatuur, kõlblikkusaeg ja granuleerimispüsivus | 7.10.2004 |

Vasikad | 6 kuud | 0,5 × 109 | 1 × 109 | Söödalisandi ja eelsegu kasutamisjuhistes tuleb märkida säilitustemperatuur, kõlblikkusaeg ja granuleerimispüsivus | 7.10.2004 |

Nuumveised | — | 0,2 × 109 | 0,2 × 109 | Söödalisandi ja eelsegu kasutamisjuhistes tuleb märkida säilitustemperatuur, kõlblikkusaeg ja granuleerimispüsivus Bacillus cereus var. toyoi kogus päevaratsioonis ei tohi ületada 1 × 109 CFU 100 kg kehakaalu kohta. Iga täiendava 100 kg keha-kaalu kohta lisatakse 0,2 × 109 CFU. | 7.10.2004 |

Emased aretusküülikud | — | 0,1 × 109 | 5 × 109 | Söödalisandi ja eelsegu kasutamisjuhistes tuleb märkida säilitustemperatuur, kõlblikkusaeg ja granuleerimispüsivus Võib kasutada segajõusöödas, mis sisaldab lubatud koktsidiostaatikumi: robenidiin | 7.10.2004 |

Broilerküülikud | — | 0,1 × 109 | 5 × 109 | Söödalisandi ja eelsegu kasutamisjuhistes tuleb märkida säilitustemperatuur, kõlblikkusaeg ja granuleerimispüsivus Võib kasutada segajõusöödas, mis sisaldab lubatud koktsidiostaatikume: robenidiin, salinomütsiinnaatrium | 7.10.2004 |

--------------------------------------------------

III LISA

Mikroorganismid

Number (või EÜ number) | Söödalisand | Keemiline valem, kirjeldus | Loomaliik või -kategooria | Vanuse ülempiir | Miinimumsisal- dus | Maksimumsisaldus | Muud sätted | Loa kehtivusaja lõpp |

täissöödas (mg/kg) | täissöödas (mg/kg) |

E 1701 | Bacillus cereus var. toyoi NCIMB 40112/ | Bacillus cereus var. toyoi valmistis, mis sisaldab vähemalt 1 × 1010 CFU/g söödalisandit | Põrsad | 2 kuud | 1 × 109 | 1 × 109 | Söödalisandi ja eelsegu kasutamisjuhistes tuleb märkida säilitustemperatuur, kõlblikkusaeg ja granuleerimispüsivus | Tähtajatu |

Emised | Alates ühest nädalast enne poegimist kuni võõrutamiseni | 0,5 × 109 | 2 × 109 | Söödalisandi ja eelsegu kasutamisjuhistes tuleb märkida säilitustemperatuur, kõlblikkusaeg ja granuleerimispüsivus | Tähtajatu |

--------------------------------------------------